Ühisettepanek: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga /* JOIN/2012/038 final - 2012/0369 (NLE) */





SELETUSKIRI (1) Kooskõlas ühisseisukohaga 2003/495/ÜVJP ja ÜRO Julgeolekunõukogu resolutsiooniga 1483 (2003) kehtestati nõukogu määrusega (EÜ) nr 1210/2003 teatavad piiravad meetmed Iraagi suhtes. Määruse artikliga 4 sätestatakse eelkõige Saddam Husseini ja teiste Iraagi endise režiimi kõrgemate ametnike rahaliste vahendite ja majandusressursside külmutamine. Vastavalt ÜRO Julgeolekunõukogu resolutsiooni 1483(2003) lõikele 23 võimaldab määrus liikmesriikidel vabastada sellised rahalised vahendid ja majandusressursid Iraagi Arengufondi ülekandmise eesmärgil. (2) ÜRO Julgeolekunõukogu võttis 15. detsembril 2010 vastu resolutsiooni 1956 (2010), mille punktis 5 on sätestatud, et kõik Iraagi Arengufondi tulud tuleks üle kanda Iraagi valitsuse moodustatud õigusjärglase kontole või kontodele ning et Iraagi Arengufond tuleks likvideerida hiljemalt 30. juuniks 2011. (3) Vastavalt nõukogu otsusele 2012/…/ÜVJP tuleks määrust (EÜ) nr 1210/2003 muuta, et võimaldada külmutatud rahaliste vahendite, muude finantsvarade või majandusressursside ülekandmist Iraagi Arengufondi õigusjärglasele, mille Iraagi valitsus moodustas vastavalt Julgeolekunõukogu resolutsioonides 1483 (2003) ja 1956 (2010) sätestatud tingimustele. 2012/0369 (NLE) Ühisettepanek: NÕUKOGU MÄÄRUS, millega muudetakse määrust (EÜ) nr 1210/2003, mis käsitleb teatavaid spetsiifilisi piiranguid majandus- ja finantssuhetes Iraagiga EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artiklit 215, võttes arvesse nõukogu otsust 2012/.../ÜVJP, millega muudetakse Iraaki käsitlevat ühist seisukohta 2003/495/ÜVJP[1], võttes arvesse liidu välisasjade ja julgeolekupoliitika kõrge esindaja ning komisjoni ühisettepanekut ning arvestades järgmist: (1) Kooskõlas ÜRO Julgeolekunõukogu resolutsiooniga 1483 (2003) külmutatakse 7. juuli 2003. aasta määruse (EÜ) nr 1210/2003 (mis käsitleb teatavaid spetsiifilisi piiranguid majandus- ja finantssuhetes Iraagiga ning millega tunnistatakse kehtetuks määrus (EÜ) nr 2465/96[2]) artikliga 4 eelkõige Saddam Husseini ja teiste Iraagi endise režiimi kõrgemate ametnike rahalised vahendid ja majandusressursid. (2) Vastavalt ÜRO Julgeolekunõukogu resolutsiooni 1483 (2003) lõikele 23 lubatakse määruse (EÜ) nr 1210/2003 artikli 6 lõikega 2 liikmesriikidel vabastada sellised rahalised vahendid ja majandusressursid Iraagi Arengufondi ülekandmise eesmärgil. (3) ÜRO Julgeolekunõukogu võttis 15. detsembril 2010 vastu resolutsiooni 1956 (2010), mille punktis 5 on sätestatud, et kõik Iraagi Arengufondi tulud tuleks üle kanda Iraagi valitsuse moodustatud õigusjärglase kontole või kontodele ning et Iraagi Arengufond tuleks likvideerida hiljemalt 30. juuniks 2011. (4) Sellest tulenevalt tuleks määrust (EÜ) nr 1210/2003 muuta, et võimaldada külmutatud rahaliste vahendite, muude finantsvarade või majandusressursside ülekandmist Iraagi Arengufondi õigusjärglasele, mille Iraagi valitsus moodustas vastavalt Julgeolekunõukogu resolutsioonides 1483 (2003) ja 1956 (2010) sätestatud tingimustele. (5) Samuti on asjakohane ajakohastada määrust (EÜ) nr 1210/2003 liikmesriikide hiljuti esitatud teabega pädevate asutuste kohta ja ajakohastada Euroopa Komisjoni aadress. (6) Määrust (EÜ) nr 1210/2003 tuleks seetõttu vastavalt muuta, ON VÕTNUD VASTU KÄESOLEVA MÄÄRUSE: Artikkel 1 Nõukogu määrust (EÜ) nr 1210/2003 muudetakse järgmiselt. (1) Artikli 6 lõige 2 asendatakse järgmisega: 2. Kõigil muudel juhtudel vabastatakse artikli 4 kohaselt külmutatud rahalised vahendid, majandusressursid ja nendest saadud tulu ainult selleks, et kanda need üle Iraagi Arengufondi õigusjärglasele, mille Iraagi valitsus moodustas vastavalt ÜRO Julgeolekunõukogu resolutsioonidega 1483 (2003) ja 1956 (2010) sätestatud tingimustele. (2) V lisa asendatakse käesoleva määruse lisas esitatud tekstiga. Artikkel 2 Käesolev määrus jõustub järgmisel päeval pärast selle avaldamist Euroopa Liidu Teatajas. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja LISA „V LISA Veebisaidid, mis sisaldavad teavet artiklites 6, 7 ja 8 osutatud pädevate asutuste kohta, ja aadress teatiste saatmiseks Euroopa Komisjonile A. Liikmesriikide pädevad asutused: BELGIA http://www.diplomatie.be/eusanctions BULGAARIA http://www.mfa.bg/en/pages/135/index.html TŠEHHI VABARIIK http://www.mfcr.cz/mezinarodnisankce TAANI http://um.dk/da/politik-og-diplomati/retsorden/sanktioner/ SAKSAMAA http://www.bmwi.de/BMWi/Navigation/Aussenwirtschaft/Aussenwirtschaftsrecht/embargos.html EESTI http://www.vm.ee/est/kat_622/ IIRIMAA http://www.dfa.ie/home/index.aspx?id=28519 KREEKA http://www.mfa.gr/en/foreign-policy/global-issues/international-sanctions.html HISPAANIA http://www.maec.es/es/MenuPpal/Asuntos/Sanciones%20Internacionales/Paginas/Sanciones_%20Internacionales.aspx PRANTSUSMAA http://www.diplomatie.gouv.fr/autorites-sanctions/ ITAALIA http://www.esteri.it/MAE/IT/Politica_Europea/Deroghe.htm KÜPROS http://www.mfa.gov.cy/sanctions LÄTI http://www.mfa.gov.lv/en/security/4539 LEEDU http://www.urm.lt/sanctions LUKSEMBURG http://www.mae.lu/sanctions UNGARI http://www.kulugyminiszterium.hu/kum/hu/bal/Kulpolitikank/nemzetkozi_szankciok/ MALTA http://www.doi.gov.mt/EN/bodies/boards/sanctions_monitoring.asp MADALMAAD www.rijksoverheid.nl/onderwerpen/internationale-vrede-en-veiligheid/sancties AUSTRIA http://www.bmeia.gv.at/view.php3?f_id=12750&LNG=en&version= POOLA http://www.msz.gov.pl PORTUGAL http://www.min-nestrangeiros.pt RUMEENIA http://www.mae.ro/node/1548 SLOVEENIA http://www.mzz.gov.si/si/zunanja_politika_in_mednarodno_pravo/zunanja_politika/mednarodna_varnost/omejevalni_ukrepi/ SLOVAKKIA http://www.foreign.gov.sk SOOME http://formin.finland.fi/kvyhteistyo/pakotteet ROOTSI http://www.ud.se/sanktioner ÜHENDKUNINGRIIK www.fco.gov.uk/competentauthorities B. Aadress teatiste saatmiseks Euroopa Komisjonile või temaga suhtlemiseks: European Commission Service for Foreign Policy Instruments (FPI) EEAS 02/309 B-1049 Brussels Belgium E-mail: relex-sanctions@ec.europa.eu” [1] ELT L…, …2010, lk …. [2] ELT L 169, 8.7.2003, lk 6.